Jabarkan Ciptaan pertama dari Alexander Graham Bell dalam bahasa melayu

Semasa kanak-kanak, Alexander Graham Bell menunjukkan sifat ingin tahu semulajadi terhadap dunianya, mengumpul contoh botani dan melakukan ujikaji pada usia muda. Sahabat baiknya adalah Ben Herdman, jiran yang keluarganya mengendali kilang mengisar tepung, tempat banyak penjelajahan. Aleck yang muda bertanya apa yang perlu dilakukannya di kilang tersebut. Dia diberitahu bahawa gandum perlu dikupas melalui proses yang memenatkan dan pada usia 12, Bell membina peranti buatan sendiri yang menggabungkan dayung berputar dengan set berus paku, mencipta mesin pengupas yang digunakan secara berterusan selama beberapa tahun. John Herdman memberikan peluang kepada mereka untuk memulakan kajian di dalam sebuah bengkel yang kecil sebagai ganjaran.

Sejak awal lagi, Bell menunjukkan sifat sensitif dan bakat bagi seni, syair dan muzik yang diwarisi daripada ibunya. Tanpa latihan rasmi, dia menguasai piano dan menjadi pemain piano keluarganya. Sungguhpun pada kebiasaannya senyap dan pendiam, dia menggemari mengajuk dan "helah suara" menyamai ventriloquism yang menghibur pelawat keluarganya. Bell juga amat terasa apabila keadaan ibunya beransur-ansur menjadi semakin pekak, (ibunya mula kehilangan pendengaran semasa dia berusia 12 tahun) dan belajar bahasa jari manual agar dia boleh duduk disamping ibunya dan mengetuk secara diam-diam perbualan sekitar ruang tamu keluarga. Dia turut membangunkan teknik untuk bertutur dalam ton jelas "modulated" terus pada dahi ibunya dari mana ibunya mampu mendengar perkataannya dengan agak jelas. Keasyikan Bell dengan kehilangan pendengaran ibunya mendorong dia mengkaji akustik.

Keluarganya telah lama berkecimpung dengan mengajar ("elocution"): datuknya, Alexander Bell, di London, bapa saudaranya di Dublin, dan bapanya, di Edinburgh, kesemuanya "elocutionists". Bapanya menerbitkan pelbagai karya berkenaan tajuk tersebut, beberapa darinya masih dikenali ramai, terutama The Standard Elocutionist (1860) Mackay 1997, , yang muncul di Edinburgh pada 1868. The Standard Elocutionist muncul dalam 168 edisi British dan dijual lebih suku juta di Amerika Syarikat sahaja. Dalam treatise ini, bapanya menjelaskan kaedahnya mengajar orang yang bisu dan pekak ("deaf-mute") (sebagaimana mereka dikenali semasa itu) untuk menghasilkan perkataan dan membaca pergerakan bibir orang lain bagi menafsir erti. Bapa Aleck mengajar dia dan adiknya bukan sahaja menulis "Visible Speech" tetapi turut mengenal pasti sebarang simbol dan bunyi yang mengiringinya. Aleck menjadi begitu mahir sehinggakan dia menjadi sebahagian pertunjukkan awam bapanya dan mengkagumkan penonton dengan keupayaannya menafsir bahasa Latin, bahasa Gaelic dan malah simbol Sanskrit.